 Ilu 1  Ilu Sọlọmọn nwa Devid, bụ eze Izrel,ka mmadụ wee bụrụ onye a kụziiri amamihe na ịdọ aka ná ntị, iji ghọta okwu nghọta dị na ya,iji nata ịdọ aka ná ntị nke na-enye nghọta, ezi omume na ikpe ziri ezi na ịkwụwa aka ọtọ,iji mee ka ndị na-enweghị amamihe nwee amamihe, meekwa ka nwa okorobịa nwee ihe ọmụma na ikike iche echiche.Onye maara ihe ga-ege ntị ma nwetakwuo ntụziaka, ọ bụkwa onye nwere nghọta na-enweta ezi ntụziaka,iji ghọta ilu na okwu dị mgbagwoju anya, okwu ndị maara ihe na okwu ilu ha.Ịtụ egwu Jehova bụ mmalite ihe ọmụma. Ọ bụ amamihe na ịdọ aka ná ntị ka ndị nzuzu leghaara anya.Nwa m, ṅaa ntị nịdọ aka ná ntị nna gị, ahapụkwala iwu nne gị.Nihi na ha bụụrụ isi gị okpu mara mma e ji okooko kpaa, bụkwaara olu gị ihe olu mara mma.Nwa m, ọ bụrụ na ndị mmehie anwaa ịrata gị, ekwela.Ọ bụrụ na ha ana-asị: Soro anyị gaa. Ka anyị gaa zoo wee wụfuo ọbara. Ka anyị gaa zoo chebiri ndị aka ha dị ọcha, nenweghị ihe kpatara ya.Ka anyị loo ha ná ndụ dị ka Shiol, ọbụna ha dum, dị ka ndị na-agbadaru nolulu.Ka anyị chọọ ụdị ihe ọ bụla dị oké ọnụ ahịa. Ka anyị kpojuo ihe a kwatara akwata nụlọ anyị.I kwesịrị ịbịa ka anyị na gị gbakọta aka. Ka ọ bụrụ naanị otu akpa ka anyị niile ga-enwenwa m, esola ha gaa nụzọ ahụ. Gbochie ụkwụ gị ịga nokporo ụzọ ha.Nihi na ụkwụ ha na-agbaga naanị nihe ọjọọ, ọ na-adịkwa ha ngwa ngwa ịwụfu ọbara.Nihi na ọ bụ nefu ka a na-agbasa ụgbụ nihu ihe ọ bụla nwere nku.Ọ bụ ya mere ha ji ezo ka ha wụfuo ọbara ihe ndị a; ha na-ezo chebiri mkpụrụ obi ihe ndị a.Otú ahụ ka ụzọ onye ọ bụla nke na-eri uru na-ezighị ezi dị. Ọ na-anapụ ndị nwe ya mkpụrụ obi ha.Ezi amamihe na-etisi mkpu ike nokporo ámá. Námá ka ọ na-eti mkpu.Ná mgbago mgbago ebe a na-eme ụzụ nokporo ámá ka ọ na-akpọ òkù. Nọnụ ụzọ ámá ndị e si abanye nobodo ka ọ na-ekwu okwu ya, sị:Ruo ole mgbe ka unu ndị na-amaghị ihe ga na-ahụ amaghị ihe nanya, ruokwa ole mgbe ka ihe doro anya na ọ bụ ịkwa emo ga na-agụ unu ndị na-akwa emo agụụ, ruokwa ole mgbe ka unu ndị nzuzu ga na-akpọ ihe ọmụma asị?Lọghachinụ nihi ịdọ aka ná ntị m. Mgbe ahụ, m ga-eme ka mmụọ m baara unu ụba; m ga-eme ka unu mara okwu m.Nihi na akpọwo m òkù ma unu na-ajụ, esetịwo m aka ma ọ dịghị onye na-aṅa ntị,unu na-elegharakwa ndụmọdụ m niile anya, unu anabataghịkwa ịdọ aka ná ntị m,mụ onwe m ga-achịkwa ọchị nihi ọdachi nke ga-adakwasị unu, m ga-akwa unu emo mgbe ihe unu na-atụ ụjọ ga-abịa,mgbe ihe unu na-atụ ụjọ ga-abịa dị ka oké ifufe mmiri, ọdachi unu abịarutekwa dị ka ifufe oké mmiri ozuzo, mgbe ahụhụ na oge ihe isi ike ga-abịakwasị unu.Mgbe ahụ, ha ga na-akpọ m, ma agaghị m aza; ha ga na-achọ m, ma ha agaghị achọta m,nihi na ha kpọrọ ihe ọmụma asị, ha ahọrọghịkwa egwu Jehova.Ha anabataghị ndụmọdụ m; ha lelịrị ịdọ aka ná ntị m niile.Nihi ya, ha ga-eri mkpụrụ nke ụzọ ha mịpụtara, atụmatụ nke aka ha ga-ejukwa ha afọ.Nihi na ọ bụ nnupụisi nke ndị na-amaghị ihe ga-egbu ha, ọ bụkwa ejighị ihe kpọrọ ihe nke ndị nzuzu ga-ala ha niyi.Ma onye na-ege m ntị ga-ebi nobi iru ala, ụjọ ọdachi agaghịkwa enye ya nsogbu. 